السلام عليكم ورحمة الله. الحمد لله رب العالمين. الرحمن الرحيم مالك يوم الدين والعاقبة للمتقين ولا عدوان الا على الظالمين. واشهد ان لا اله الا الله الله وحده لا شريك له ولي الصابرين واشهد ان محمدا عبده ورسوله امام المتقين وسيد الاولين والاخرين صلى الله عليه وعلى اله وعلى
ومن استن بسنته واتبع هداه الى يوم الدين. آآ اما بعد فاه اه النهاردة عيد النهاردة مش عيد طبعا يعني انا اقصد ان هو النهاردة ايه آآ كلامنا عن آآ الشيء آآ تنشرح له وتنشرح له الصدور آآ وتقر به العيون وآآ
الكلام ده يعني. يمكن آآ كنا في البداية من عاطف وعواطف وكان الراجل شاف البنية ابتداء آآ اتكلمنا في في الحلقة الاولى عن ايه؟ حد فاكر عن مسألة الحب والفراغ العاطفي. وبعد كده اتكلمنا عن مسألة ايه
آآ اختيار الزوجة على اساس ان عاطف آآ بيختار عواطف عادة قبل ما عواطف تختار عاطف. صح عادة ثم ايه اللي حصل؟ عاطف آآ اللي هو الذي يرمز للعريس اللي هو مفترض ان هو يكون انت يعني في يوم من الايام لا قدر الله او ان قدر الله هيعمل ايه؟ هيتقدم فقلنا
اتكلمنا المرة اللي فاتت عن صفات الزوج المقبول. والراجل ده بعت لي ان انا جرستكم وباشمهندس وهو بيقول لي اربعتاشر حاجة عشان خاطر اتقابل فآآ ما تقلقوش يعني اكتر من كده وربنا بيزيح يعني. ربنا
مش عارف تجوز ربنا بيزيحني لأيه ؟ هو ربنا بيستر. مشوها كده وربنا بيستر. الله المستعان طيب التطور الطبيعي للحاجة الساقعة بيقول يعني ان ايه؟ ان بعد ما نيجي نتكلم عن
ديار الزوج واختيار الزوجة نشوف الكونيكشن ده هيحصل ازاي؟ ازاي عاطف وعواطف هيحصل بينهم وبين بعض واحنا النهاردة هنتكلم تحديدا عن الزواج. او عن اول خطوة في الزواج اللي هي؟ اه العقد كتب الكتابة
تمام؟ اول خطوة فيه. طيب عشان خاطر اتحرك اصلا بالامر ده. انا عايز الناس تركز معي النهاردة ليه لان بعض الناس ما عندهاش والله تصور كامل لمسألة الزواج. او ما عندهاش تصور هو العملية آآ
اه بتحصل ازاي اصلا؟ انا بتجوز ازاي؟ بختار ازاي؟ بعمل كده ازاي؟ واما اني عايز اجيب الموضوع من اوله وبعد ما اتكلمنا عن الصفات التي تقع يقينا على ذات صح
ان اكيد الصفات اللي احنا كنا بنتكلم فيها المرة اللي فاتت او اللي قبلها دي تقع على ذات العريس او ذات العروسة. تمام؟ فبعد ان اجد هذه العروسة انا كعاطف. اعمل ايه؟ ايه اللي بيحصل؟ واحد الرؤية الشرعية. طب ايه الرؤية الشرعية
هي دي ودي يعني ايه؟ غالبا اه انا لسه كنت بقول في نفسي يعني ايه الدرس النهاردة اجتماعي قوي. يعني مم اه صح جواز ونصايح والمرة اللي فاتت برضه اجتماعي اوي صح؟ هو اجتماعي قوي. بس هو اه يعني
ايه اجتماعي يعني؟ هو الدين ساب حاجة؟ ما اتكلمش فيها؟ هو اه تصنيفه اجتماعي انما هو ده دين. ده دين لذلك احتسب نية صالحة وخليكم عارفين ان الستة واربعين في المية اخر
الاحصائية انا شفتها يعني. حالات طلاق دي ما كتش من فراغ الا اللي الناس سابت الاسس سابت الكتالوج سابت الهدى اللي مفترض ان احنا اصلا نمشي عليه. ايه الرؤية الشرعية؟ طب
ايه الرؤية الغير شرعية؟ هو في ناس تيجي تقول لك ايه؟ ايه الرؤية الشرعية دي؟ هو انا قلت من البداية ان احنا واحنا بنتكلم هنجيب الصورة اللي ايه؟ اللي ترضي ربنا
الصورة اللي ترضي ربنا. اما الصورة التانية فايه حلها؟ حلها توبة. حلها التوبة انا دلوقتي بتصور ان راجل عايز يرضي ربنا وعايز يتجوز فبيعمل ايه؟ ما بيمشيش مع واحدة ما بيبصبصش في الشارع ما بيمشيش مع زميلته في الكلية ما بيعملش ما بيعملش فبالتالي عشان خاطر يحصل ان
هو يرتبط بواحدة محتاج حاجة اسمها رؤية شرعية. اما التاني سامحوني الذي لم يدخل البيوت من ابوابها واسترق السمع واسترق البصر واسترق ما لا يحله الله عز وجل من غير ابوابه فده ايه؟ ده حرامي يتوب. ما تزعلش. سرقت
حاجة سرقت حاجة. ايه الحل؟ تتوب منها. ان اللي سرق حاجة تب منها يرجعها بقى لصحابها خلاص ان كل المسلم على المسلم حرام دمه وماله وعرضه. فاللي سرع عرض واحد آآ توب من ده. توب من ده. النبي صلى الله عليه وسلم يقول ايه؟ اجملوا في الطلب
اجملوا في الطلب. يعني ايه اجملوا في الطلب؟ عارفين آآ العشرة جنيه بتاعة الحرام اللي سرقها او الالف جنيه ما فيش حرامي بيسرق عشرة جنيه دلوقتي بس. اللي بيسرق اللي سرق الف جنيه. والله وفيه ده بيسرق جنيه. ده بيكسر العربية عشان خاطر فيه
اتنين جنيه على التابلوه اصلا. وده بيحصل. وفي الغالب بيكون شمام فعلا. فعلا يعني. انما العشرة جنيه ولا الالف جنيه اللي اتسرقت دي! هي اصلا بتاعة مين؟ ها اصلا بتاعته
وهو هياخد عشرة جنيه مش رزقه يعني هو مش رزقه؟ مش ده رزق؟ وجاله هو رزق جاء عن طريق محرم بس هو خان عشرة جنيه صح ولا غلط؟ او خد الف جنيه دي اصلا كانت هتجيله ولا مش هتجيله؟ هتجيله اصلا باي حال من الاحوال لكن النبي صلى الله عليه وسلم قال لنا ايه
اجمله في الطلب هي كده كده جاية لك. ومهما تجري او ما تجريش هتجي لك رزقك كده كده هييجي. فاما تيجي تطلب رزقك اطلبه بما احله الله. ليه؟ لانك لو طلبته من الابواب الخلفية مش هتجيب اكتر
ما فيش قيمة ان انت تاخد زنب على الفاضي. اجمله في الطلب. فهو له نصيب معين من النساء له نصيب معين فهو ياخده فين؟ في الجواز. انما اللي هياخده في غير ما احل الله عز وجل خده
في حتة تانية خده في مشي مع واحدة خده في صحوبية في حب آآ غير تحت منظومة الزواج ده عمل ايه ما خدش حاجة آآ زيادة. هو كان هيجي له برضه لكن اجمله في الطلب
لذلك انا اتكلم عن من كان له علاقة وتاب. او ما لوش علاقة سامحوني يا جماعة الناس اللي آآ الناس دي ممكن يكون اي حد فينا يعني ممكن يكون اي حد. تمام؟ الناس
بتتكلم في ان لأ انا عايز اجرب وامشي شوية ده مش آآ هو ده اصلا ما له؟ ربنا سبحانه وتعالى شرع له ان هو كل رؤية شرعية وهو قال لأ انا مش عايزها شرعية انا عايزها مش شرعية. ليه؟ ما تكفنيش الشرعية. زي اللي ربنا سبحانه وتعالى احل
انت يبقى لك علاقة بامرأة واحدة تجوزها. ففي واحد طماع نفسه في واحدة يتجوزها وخمسة يمشي معها. تمام يقوم عامل ايه؟ اه يجوز واحدة ويمشي مع الباقي. فهو ربنا سبحانه وتعالى احل لك ان انت تقابلها بشكل معين في مكان معين
بطريقة معينة تتكلم في حاجات معينة. كلها حاجات مفتوحة تجوز. ولكن في واحد يقول لك ايه ما يكفنيش اللي ربنا ومحتاج كمان من اللي ربنا حرمه. عشان خاطر كده نفسي هقولها لكم تاني. نفسي نعمل سلسلة في
شرح حديث الدعاء ذكر رضيت بالله ربا وبالاسلام دينا وبمحمد نبيا صلى الله عليه وسلم. نفسي يعني تلاتين اربعين خمسين حلقة رضيت بالله ربا وبالاسلام دينا وبمحمد نبيا صلى الله عليه وسلم. لان في ناس ما بترضاش بكلام ربنا. ما يكفيهوش. ما يشفيش غليله. محتاج
اكتر زيادة ربنا يا رب يهدينا ويتوب علينا. عشان خاطر كده اول الطريق اعمل ايه؟ الرؤية الشرعية. دليلها ايه؟ النبي صلى الله عليه قال اذهب فانظر اليها فانه اجدر ان يؤدم بينكما. رح بص عليها. طب في الطبيعي
قل للمؤمنين يغضوا من ابصارهم. طيب في الجواز اذهب فانظر اليها والنبي صلى الله عليه وسلم قال له ايه؟ اذهب فانظر ايه؟ اليها. يعني في واحدة وهو عايز يتجوزها فحينظر هيروح ينظر لمين؟ اليها. هو مش رحلة البحس عن مليون وجه. لا دي في واحدة
يبص لنا. اما اللي ماشي بيدور في الشارع عن اليها؟ لأ ده قلبه اتهربد من كثرة النظر الى الحرام ده قلبه كده اتهربت. عشان خاطر كده ييجي يحكي لك يقول لك ايه ما بخشعش في الصلاة. ما بصحاش الفجر. ييجي يقول لك
ايام تقيل على قلبي. يقول لك مش عارف اسبت على ورد. وآآ مش عارف ابطل ما اعرفش ايه. مش عارف ليه مش عارف ضعيف عنده ضعف في القلب. قلبه مش قوي. لا يحثه على الطاعات من ايه
من النظر واطلاق البصر. لذلك اذهب فانظر اليها فانه اجدر ان يؤدم بينكما. طيب ازاي؟ انظر يعني اروح اعمل ايه؟ طلب من الاب. معرفة واسطة بينكم وبين بعض. كنا اتكلمنا ازاي توصل للعروسة؟ قلنا اربع
حاجات معينة تمام الاشهر يعني ولكن طلب من الاب احنا عايزين نيجي البيت ليه رؤية شرعية طلب من الامر وبغير خلوة يعني تقعد انت وهي هي دي اللي هي العروسة اللي انت عايز تتجوزها
تمام في غير خلوة يعني مين قاعد؟ ابوها قاعد اخوها قاعد. قاعد قاعد في الترابيزة دي قاعد قصدي في الصالون معكم جنبكم بس شايفكم قاعد. ما يبقاش فيه خلوة. وتكون في غير زينة وتلبس حجاب شرعي مع ظهور الوجه والكفين
بس يلا رايح اشوف ايه اتكلم معها واشوفها وتقعد معي في غير خلوة حجاب شرعي مع ظهور وجه والكفين. ده دين ربنا. طبعا فيه ناس ممكن تبقى قاعدة تقول لك ايه ؟ ايه التعقيد ده
يا انهار عافية ده بيتكلم عن الفضاء الخارجي. ده انت مش عايش. انت مش معنا. هو ده دين ربنا ما فيش زمان كان بيروح يختبئ لها ويشوفها. لو تعرف اختبئ اختبئ. بس ما تروحش تختبئ في منور الحمامات. خليك محترم. تمام؟ تختبئ في اي حتة. تمام
ولكن ان انت تروح البيت وتقعد. من حقك ان انت لما تيجي تتجوز واحدة ان انت تقعد معها على عين ابيها وامها وتتكلم معها من حقك. شف الدين جميل ازاي! بس ما تبصبصلهاش في الشارع بالله عليك. ولا تمشي معها
ولا تكلمها في التليفون ولا تبعت لها رسايل ولا تبعت لها واحدة صاحبتك ولا واحدة ما اعرفش ايه عشان خاطر تعمل ما اعرفش ايه. ولا تطلب منها تصوير ولا تقف قدامها وتقول لها الجو جميل النهاردة بتاعة السبعينات دي انا عارف بس يعني ايه اه الجو لطيف النهاردة. اه متشكر
اه كده انا متضايق اوي ان انا بتكلم معكم. انا عدى سبعينات بس اه بتاع ده برضه ما ينفعش. يعني انا مش ممكن في حاجات مش متابعها. واضح؟ من حقي ان انا اروح اقعد. من حقي. طيب اقعد دخلت البيت
اعمل ايه؟ كتير يجي يقول لك انا عندي رؤية شرعية. انا رايح رؤية شرعية اعمل ايه؟ انا بقى طالب منكم طلب. الدرس ده ان شاء الله هيبقى مسلا ساعة ساعة وحتة اهو قطعوه آآ تلاتين مقطع. من البداية اهو. يعني اللي بيتكلم عشان خاطر رايح رؤية شرعية
اعمل ايه اهي آآ اتنين بيتجوزوا اهو عيب في ما عرفش ايه اهو آآ مع بابا وماما يعني انا عامل يعني اكني برادد على تلاتين مكالمة تليفون النهاردة. جايبها لكم في درس. وهريحكم خالص
طيب اعمل ايه؟ واحد الارتياح. فانه اجدر ان يؤدم بينكما. ان انت لما تشوفها تشعر بايه؟ بالراحة. اه. كويسة. كويسة. مش شرط التكلف في ياء اه اه بالذات المبتلين. اسأل الله عز وجل ان يهدينا جميعا باطلاق البصر. وبالزات المبتلين بالتمسليات
بالزات المبطلين بالتركي. تمام؟ يفضل يقول لك ايه ما لقتهاش شبه آآ ما اعرفش مين. او مش هي اللي وكمان دي طالعة فين ؟ طالعة تظهر الوجه والكفين فقط. هو بيغير زينة. اصل خلي بالك ان معلش انا اسف. هي انت ما لكش الا كده
وانت ما لكيش ان انت تعملي غير كده. تطلعي لابسة حجابك الشرعي الساتر. ومبينة الوجه والكفين بس. ما تلبسيش حاجة تانية تمام ما تلبسيش ضيق. ما تحطيش ميك اب انا جاي اشوف الاصلي مش المتنفخ عند العجلة
انا جاي اشوف الحقيقي. تمام؟ عشان خاطر كده خليني اقول برضو ايه آآ اضيف الصور احيانا خداعة لان دلوقتي ما فيش حد آآ محل بيطلع صور ويسيبها لك زي ما هي. انت اصلا لما بتتصور بتبص صورتك. يا نهار ابيض! ده انا! ده انا زي القمر! يعني انت اصلا عارف ان انت مش كده
اما بتيجي في الصورة بتتخيل ان انت آآ لأ ده مش انت ده الراجل لاعب في في وشه. شايل لك بقى الحبوب وزي ما عرفش ايه وعامل لك شوية نضارة. انما انت اصلا مش
مش كده وانت عارف كويس اوي. فالصور خداعة غير ان فيه بوزات بتجيب حاجات وما بتجيبش حاجات. فروح غير ان الصور كمان بتنتشر احيانا. يعني يعني خلاص صورة بقى وبالزات لما تكون بنت منقبة مسلا ولا حاجة او حتى مش منقبة ما فيش حد يقبل ان صور بنته او صورتها حتى انها تتنطور بين الناس. عشان خاطر كده روح
تمام تشوفها تعجبك. مش انها تكون احلى من فلانة. ولا احلى من علانة ان هي تعجبك في نفس الكلام لك انت ان انت تشوفيه يعجبك. هو الولد شكله محترم مهزب. ممكن طيب مش قصدي برضه جميل وجميلة. يعني الولد
وسيم والبنت جميلة. مش قصدي كده بس قصدي. لان ساعات بتبقى بنت آآ ما شاء الله لا قوة الا بالله جميلة. بس انت شايفها دمها واقف تمام؟ هي البنت تشوف الولد ما شاء الله لا قوة الا بالله. جميل وكويس وطويل وعريض وحاجة يعني هيبة. بس اللي شكله غلس
وانتم لو دورتوا وسطكم هتلاقوا خمس ست سبع تمن. اصحابك اه احنا حبايب بصوا احنا مننا في بعضينا احنا الناس ما تزعلش. تمام؟ الله المستعان في ناس تانية تستلطفه يعني في ناس تانية كده حلو شايفة ان ده جميل. انما مش شرط ان مسألة ان تبقى جميلة او وسيم لأ ممكن يبقى جميل
او وسيم جميلة او وسيم ولكن مش عاجبني مش مستريح معه. فمسألة الارتياح واحد. اتنين ملاحزة ما سبق بقى الست سبع نقط اللي احنا كنا بنتكلم عليهم في الدرس اللي قبل اللي فات بتاع النساء ومش هعيده تاني. تمام؟ تلاتة مصاحبة
ملاحظة ما سبق عند الرجال من النساء للرجال اللي هو الدرس اللي فات. اللي انا اتكلمت فيه عن اربعتاشر نقطة تخص الرجل تمام؟ ومش هعيده تاني اربعتاشر تبتدي بصي كل ما يكلم مامته تقاطع استنى بس يا احمد انا كنت عايز انبه على مرأت انت اصلا في رؤية شرعية جايب مامتك
ليه ؟ اصلا. معلش اصل سرو بلدنا ماشي ما بحبهاش بس تعدي فيه ناس كده. كان لازم يجيب مامته. واحيانا بتبقى كويسة يطلع يقعد معها برة بيقعد مع البنت شوية وبعد كده البنت تقعد جوة. تمام؟ مامته بقى تقعد معها جوة. آآ تلبس بقى اللبس
اللي يبين هي ايه وشعرها ايه وما اعرفش عندها شعر ولا باروكة القصة دي مامتها تعرف. تمام؟ وهو يقعد مع الراجل الاب يغسله يشوف الاخر ايه اللي بيحصل. الشخص ده تافه سطحي محترم مهزب مؤدب بيتنرفز عصا يعمل كدهو
انما والام قاعدة جوة ماشي لها وجه. لها وجه. تمام؟ حاجة تانية مني لكم بقى للولاد طبعا البنات تغش برضو. النضافة انت رايح تختار مين يا جماعة؟ وانت رايح تختار زوجة. اختار
الست اللي حتبقى مديرة بيتك. فوانت قاعد في الرؤية الشرعية تدور على ايه ؟ مش بس تبقى عينك على البنت تخينة ولا رفيعة بيضا ولا سمرا عنيها لونها ايه ؟ كسرت صوابعها من كتر التوتر. سيبك من الفيلم ده تمام؟ فيه حاجة تانية تحت الكنبة والله يا جماعة انا باكلمكم
دي ايه يعني دي نصائح من قبلنا وحاجات مجربة. آآ تحت الكنبة فيه تراب! والله والله فيه ترامب البيت ده نضيف اصل خلي بالك ده البيت اللي انت انت هتاخد بنت البيت ده الصينية وهي جاية
متنشفة كانت ولا مبلولة؟ طب وهم كانت متنشفة اتنشفت ولا سابوها لحد ما تنشف وفي العروق البيضاء بتاعة انا بتكلم في حاجات ايه؟ صغنططة جدا بس ده بيتك. وفيه واحد يقول لك انا ما تفرقش معي الحاجات
انا مش بتاع ما فيش ما فيش مشكلة. بس في واحد تاني يفرق معه. في واحد تاني محتاج ان بيته يكون محتاج في واحد تاني وهو معدي بيعمل الفازة عشان
هي المفترض تبقى كده مش كده هو حر بيته نفسه يكون شكله جميل. اهو ده بيته. فيه واحد تاني بيمسك الفازة بيدي مع بعض بالفاصل. تمام؟ هو حر. انا باتكلم ان انت خد بالك. نضافة البيت. البنت وهي اللي لابسة
الطلعة لبسها هي مش في زينة بس مكوي ولا مش مكوي؟ هتفرق. دي مهمة جدا. دي مهمة جدا عشان لو انت ناوي يكون بيتك نضيف خليك عارف ان ده البيت اللي في بنتك خارجة منه. واحد. او ده كم؟ واحد اتنين تلاتة
خمسة الترحيب الترحيب اصل دي الذوقيات الخفية اللي انت بتعرفها من اول يوم. سامحوني اصل الكلام ده احنا سمعناه يفتح الباب وبعد ما يفتح الباب الاب اتفضل اتفضل ويسيبك ويمشي. وانت تخش وراه بقى
انا عارف ان انا بتكلم في حاجات ممكن الناس تشوف ان هي ايه دي صغيرة اوي اه بس مؤسرة جدا مؤسرة جدا ان الاداب الاجتماعية دي احيانا بتهدم بيوت. احيانا بتهدم بيوت وفي لأ يسيبك ما يسيبكش يفضل واقف
معك ويرحب بك ويقدم لك مع ان انت اصلا العيل ده هو الراجل الكبير. ولكن بيرحب بك. الترحيب طريقة الكلام والاهتمامات. كتير قوي بيجي يقول او تسأل جاي لي عريس النهاردة
او انا رايح لعروسة النهاردة اسألها في ايه؟ وتتضارب الاقوال في هذا الامر. انا بقول لك اسألها في كل اهتماماتك. كلمها عن مش تسألها ما تعملش امتحان كلمها في كل اهتماماتك. تمام؟ كلمك واديها فرصة انها تتكلم. لا اديها فرصة انها تتكلم
سبها تتكلم بلاش بواخة. انا عارف ان انت هتموت وتفضل تتكلم مع واحدة. ولكن اديها فرصة انها تتكلم. هتطلع اللي جوة يمكن تلاقيها هايفة. مش قصدي هايفة دي قصدي هيفة ان انت تلاقيها ولا يعني
طبعا اه الناس دلوقتي بتقول يا ريت. ياه! يمكن ده يراها. نسأل الله عز العفو والعافية وان يصرف عنا السوء واهل السوء وان يتوب على كل المسلمين وعلى صوت المسلمين. اللهم امين
ما توقعناش في الغلط بقى. تمام؟ يمكن تلاقيها بسيطة جدا. يمكن انت لك اهتمامات معينة. كلمها هتلاقيها متحمسة جدا او مش متحمسة خالص. هي لها اهتمامات. سبها تتكلم. يعني ممكن مسلا اول ما تيجي تقعد تتكلم معك تقول لك انا اتفرجت
على فيلم وثائقي بيتكلم عن الاتحاد الايوني للمعرفش ايه طبعا انت اول ميعاد كده بس ممتاز هايل انا اموت في الايوني انا اصلا ايوني من قبل ما اجي. تمام؟ وفيه واحد تاني ايوه! هي دي من النوعية بتاعة اللي بتقعد في الصف قدام وبتاع ده
انا ما ليش في كده خالص. ده انا اصلا فاشل حضرتك. عيوني ايه! ازاي ده انت دكتور! انا داخل بفلوس! ده انا كنت جايب ستين في المية! ده انا كنت ادبي
وعاملين رشوة انتم فاهمين انا قصدي ايه يا شباب؟ انتم فاهمين انا قصدي ايه؟ ان ممكن يكون هي بتتكلم في حاجة كلمها اسألها لو مسلا لو لها تواجد حافظة قد ايه
فعلا آآ وردك سابت والاسئلة المحرجة بتصلي الفجر. تحضري ما حدش ساعات ييجي يقول لك حد يقول لك ايه لا يا عم انت هتكلمها وانت هتجوز شيخة مش هتجوز شيخة لكن ما هي دي اهتماماتي ما هو اللي بيحب العربيات
والسباقات هيقول لها انا كنت ما اعرفش فين وباحضر السباق الفلاني ورحت اتفرجت على كاس العالم في حيقول لها كده. تمام؟ ولو لقاها مش متحمسة نتكلم في قصة تانية وبتقول له ايه؟ آآ لأ بس اللي انت عملته ده لا يجوز هيسيبها ويمشي. اشمعنى هنا وهنا لأ؟ اتكلم عن اهتماماتك لقيتها متحمسة
ممتاز لقيتها مش متحمسة برضو ممتاز بس هي اللي هتقول لك لأ في الاخر. تمام؟ ان انت لو لقيتيه بيتكلم في حاجات ما تهمكيش خليكوا عارفة ان بعد الجواز مش هيكون فيه لغة حوار في الغالب. لان اهتماماتكم مش زي بعض. تمام؟ عشان خاطر كده لما كنت باتكلم
مع المرة اللي فاتت واللي قبلها ان لما يجي لك واحد واحد يتقدم لك وهو في البدايات خالص بمعنى ان هو ما خدش ولا خطوة في التزامه الا ان هو نفسه يتجوز واحدة ملتزمة بس هو اصلا مقضيها. تمام؟ او العكس من اهم افات هذا الامر انه مش هيقنعك
هي ملتزمة وشايفاه ما بياخدش ولا خطوة. ما فيش اي موضوع مشترك. هو اصلا شايف ان المراقبة والاخبات والخشوع والدعاء والدروس دروشة. وهي شايفة ان ده منهج حياة. فعندهم مشكلة فين
ان حاجة شايفة ان ده عمود فقري امشي عليه وهو شايف ان آآ انت قمة السطحية وعشان خاطر البنات ما عندهاش خبرة ويرميها باي في حاجة بحيس ان الموضوع في الاخر المناقشة تنتهي. والحياة الزوجية تفضل طول عمرها منفصلة. لان اهتمامات ده غير اهتمامات دي
طريقة الكلام والاهتمامات من اهم الاشياء. طريقة الكلام والاهتمامات من اهم الاشياء. لازم يكون وفي جزء ليس بالقليل بيننا مشترك. لان دي حياتنا اللي احنا هنكملها مع بعض. طيب كم مرة اروح كم مرة
طالما لم تقرر بالقبول فاطلب ان انت تروح تاني. رحت تاني ولسه في القبول رح تالت رحت تالت بس قفلت خلاص بقى. طب رحت تالت ولسه ما قررتش الرابع وما تسوقش
خش فيها خلص تمام خلص. ليه؟ لان هي مسلا لو منقبة كل مرة انت ممكن تقول لها ايه؟ تقول انا جاي ولو سمحت وانا عايز اكون وشها مكشوف تمام؟ انما لو واحد مسلا لسه عايز يتكلم عايز يشوف ايه الاخبار لسه مش مطمن من بعض الحاجات بس بالنسبة للشكل الموضوع عنده انتهى
المفترض يقول للاب ايه ؟ انا جاي المرة الجاية بس بعد ازنك خلاص انا الشكل اللهم لك الحمد راضي به. ما شاء الله لا قوة الا بالله. تطلع له بينقابها. تكشفش في وشها تاني
لو مش منقبة تطلع لك عادي ما هي مش منقبة لكن تغض انت بصرك. طب ليه ما انا انا هتجوزها ايوة هتجوزها بس انت لسة مش جوزها دلوقتي ده رقم واحد. رقم اتنين انت كان ينفع تبص لحد ما تتأكد ان الشكل ده انت راضي به. رضيت به
خلاص طب مين هيعرف ربنا. ممكن تضحك علي وعليها وعلى الاب وعلى كل الناس. بس مش هتشتكي على ربنا هتبقى انت بتبص والنزرة محرمة. وما عند الله لا يبلغ الا بطاعته. فاطلب مرة او اتنين او تلاتة لحد ما يرضى. طب انت تمام بس
هي الاب احيانا بقى بيحصل الموضوع ده. ان الزوج بيبقى كويس عاطف بيبقى تمام. انما عواطف لسه عايزة تقعد تاني وبتبقى محرجة جدا فتقول للام فالام تقول للاب فالاب يتكسف. يعني رسالة الى الاباء. ما تظلمش بنتك بنتك لسة ما خدتش
القرار محتاجة انها معطيات اكتر. قل للابن او للعريس لو سمحت احنا عايزينك تيجي تقعد تاني تمام؟ آآ انا خلاص لا احنا عايزينك الله انت مش عايز تيجي لنا ولا ايه؟ وضحك وهزار كده وييجي وتقعد البنت معه لان ده جواز
انما تدبسوا البنت وهي مش مش مقتنعة بنسبة كبيرة ما ينفعش. طيب دخلت وعدت وخدت بالي من الدرس اللي فات واللي قبليه ومن الحاجات دي ووافقنا. ايه الحل؟ بنعمل ايه؟ تتخطبوا ايوا
ايه بقى الخطوبة دي وايه احكمها؟ ايه هي الخطوبة؟ هي وعد بالزواج. الخطوبة هي وعد بالزواج طب ايه احكامها؟ عد معي. واحد الا يخطب احد هذه المخطوبة بعد ان خطبها الخاطب الاول. ما ينفعش لا يخطب الرجل على خطبة اخيه. حديس النبي صلى الله عليه وسلم. ما دام خطبت واحدة ما ينفعش واحد
ييجي يخطبها تاني يتقدم لها تاني خلاص. حتى لو احسن حتى لو احسن. ده نصيبها. ممتاز. واحد. اتنين بس بس مض مطلقا كلمها في التليفون ولا تقعد معها. ولا رسايل فيس ولا تعمل لايك على البوست اللي هي منزلاه على الفيس
تمام؟ ولا تبعت مسج ولا تخرج معها ولا اي حاجة. ليه؟ لان انت رجل اجنبي وعشان خاطر ما تعملش علي اجنبي اجنبي يعني بالنسبة لها محرم عليها محرم زيك زي اي واحد تاني
اللي انت يعرف ينفع تعمله انا ينفع اعمله والراجل ده ينفع يعمله. ينفع تكلمها في التليفون يبقى انا ينفع اكلمها في التليفون والراجل ده ينفع تكلمها في التليفون. وينفع بعد الدرس
بتاعنا نقول نمرة تليفونها للشباب كلها يكلمها في التليفون. ما دام ليه؟ لان انت اجنبي. وكلنا اجانب. فانت مش هتتميز بحكم الحاجة الوحيدة اللي عندك ان انت ما حدش يخطبها لان انت خطبتها. غير كده لأ. طب حاجة تخص امور الزواج
ينفع؟ اه ينفع تروح البيت وتطلع هي في كامل حجابها تطلع بعد ازنك واحد اتنين تلاتة اربعة خمسة ايه نجيب ايه؟ نعمل ايه؟ اه واحد اتنين تلاتة اربعة خمسة وتخش جوة خلاص. طب مش هينفع اجي لكم في التليفون ينفع؟ اه ينفع. انت على تليفون وهي على تليفون وفيه سماعة تانية
الاب هو اللي رافعها او اخوها الكبير الغلس الحشري اللي بيتحشر في كل حاجة. تمام؟ يبقى على التليفون. تمام؟ فعلا. ليه؟ انا ليه بقول الكلام ده لانه بيخطب سامحوني وبيبقى عارف الكلمتين دول وبيبقى اخ وبتبقى اخت وفي الاخر بيخالفوا دين ربنا سبحانه وتعالى ليه؟ لهون في النفوس
رأيت من اتخذ الهوه هواه واضله الله على علم هو على علم ان ده حرام. ويفضل طول عمره متأكد من ده. واول ما يخطب يكون اول المخالفين ويعاقب بغب ما فعل. انت عندك دين
تلتزم به. التزمت به لك الاجر. ان لم تلتزم فعجلت لك متع في دنيا ولا تغضب او لا تتحسر اذا بعد ان تعاقب على ما فعلت وما وما عصيت في الاخرة. ما تزعلش حد ليه. لانك لو ما كنتش عملت كنت خدت مكانه اجر. فالخاطب ليس
ليس له اي شيء مطلقا تماما. طيب السؤال اللي بيطرح نفسه بقى هنتعرف على بعض امتى؟ صح واحد خطب واحدة هنتعرف على بعض امتى؟ واحد سيظل الزواج هو اكبر بطيخة مقفولة الى ان يتم الزواج. يعني عشان تبقى فاهم بس. هذا توفيق. فعلا
وبنسمعها وكلنا بنسمعها. خدنا مع بعض سنتين سانوية عامة دروس. ومتصاحبين خمس سنين كلية. وخطبتها سنة واما اتجوزت الكلام ده قال لي اتقال لي انا شخصيا. واما اتجوزتها لقيت حد تاني خالص. يعني عصبية
يا شيخ بشكل غير عادي. ايه ده! وقمة غيرة! ده الواحد قرف! قرف! ولولا العشرة والله طلقها. اقسم بالله قيل لي هذا الكلام يعني سنتين وخمسة كلية سبعة وسنة خطوبة تمانية ده هيعمل ايه ؟ اه ده عمل
ماجستير يعني خد بكالوريوس فيها وبعد كده عمل الماجستير وخام دكتوراة يعني واخد دكتوراه في عواطف. ومع زلك مش ملم بجواز هون بعقلي هيفضل الموضوع ده كده. هيفضل فيه جوانب خفية مش هتعرف. لان الاصل في كل هذه الفترات ايه؟ التجمل
الاصل فيها ان انا بتجمل فالاصل فيها ان انا مش على طبيعتي. امتى بقى تكتشف الطبيعة لما تخش البيت؟ عشان خاطر كده ما دام الامر بهذا لا تعصي الله عز وجل في رزق تبتغيه من الله عز وجل. ليس من الحكمة ليس من العقل اصلا. ان انت
تبقى تريد منه شيء عايز منه حاجة وتقوم عاصيه في نفس الحاجة عشان خاطر يوفقك فيها ما هو مش هيوفقك. صح نسأل الله عز وجل العفو والعافية. لذلك امتى هتتعرف عليها؟ هتتعرف عليها بعد كتب كتاب. هتتعرف عليها بعد
كتب كتاب عشان خاطر كده انا بقول لكم فترة كتبة الكتاب دي هي فترة تعارف مقننة لمتحملي المسؤولية الفترة دي فترة تعارف مقننة لمتحملي المسؤولية. ليه بقول الكلمتين دول؟ لان بيبقى الواد في اولى ولا في تانية ولا في تالتة كلية وبيحب زميلته في الكلية
وقالب البيت فتضطر الام انها تخطب له تخطب له البنت دي ارضاء للولد عشان خاطر مستقبله ما يضعش وابو التانية مبسوط ان بنته اتخطبت وهي وابوه على يقين تام ان الجوازة دي عمرها ما هتتم. بس بيعملوا كده ليه
عشان الولد ما يسقطش. بيحصل الكلام ده قد ايه؟ كتير. كتير. فبعد ازنك بنتي مش كده بنتي انا مش كده. عايز تاخد هذه الحقوق مع مين فين؟ في الجواز بعد ما تدفع بقى مهر مهر وشبكة او حتى نيسرها تبقى شبكة بس وخلي المهر. ووقت ما تيجي نجهز. انما بعد
اثبات تحمل المسؤولية بعد الجواز بعد كتب الكتاب. والنهارده اصلا بقى فيه نوع من انواع اخذ ضد اللي كانت مخطوبة وفوركشت احيانا لان بقى معروف ان في مخالفات بتحصل كتير وقت الخطوبة انت اما تيجي تتقدم لوحده يقول لك بس دي كانت مخطوبة وسبت. ليه
لان بقى معروف ان وقت الخطوبة فيه اشواط مكالمات ورسايل واكتر. فيبقى هو يقول لك لأ انا برضو الفبريكة لها تمنها. يعني يعني العربية الفبريكة لها تمنها. تمام لما بتنزل على الارض حتى لما تبقى كاسرة زيرو لأ الفبريكة لها تمن. تمام؟ صح ولا غلط؟ فهو بيبقى واخد
وقف انما اللي عارف ان زوجته دي صاحبة دين. ولو اتخطبت عشر تلاف مرة اصلا هو اصلا ما حدش شافها ولا اتكلم معها الا اللي خطبها وبالضوابط الشرعية. لو راح لواحدة وخطبها وتشوف انها كانت مخطوبة مرتين تلاتة قبل كده تفرق معه؟ ولا حاجة. ليه؟ ما هو عارف
هو انها فابريكا لسة. انما المستعمل تمنه بيقل. سامحوني. عشان خاطر كده اللي بيرخص نفسه وبيرخص بنته واول باب الترخيص البعد عن دين الله عز وجل. البعد عن دين الله عز وجل. تمام؟ فالتعارف يحصل امتى؟ يحصل بعد كدب الكتاب
عشان خاطر كده النهاردة جئت لكم بنصائح للعاقد. نصائح طبعا محظوظ اللي لسه عاقد من ان من فترة مسلا قصيرة ان هو يبتدي ايه ياخد باله. واما تيجي تعقد بالله عليك اسمع الدرس ده تاني. يعني لما تيجي
اسمع درس التدريب التاني. واما تيجي تختار تجوز بالله عليكم يا جماعة. اسمعوا الدرس اللي فات واللي قبله. وبالدرس ده برضو. حيفرق. حيفرق فعلا. واحد نصائح لعاطف وعواطف. واحد النية. النية
انت عايز تتجوز ليه ؟ ده سؤال برضو يا شيخ. عايز تتجوز ليه ؟ حاجة معينة لما تاخدها خدت اللي انت عايزه شكرا. علمت ليقال عالم مش الناس دي اللي راحة تتحاسب قدام ربنا. عالم ومنفق وشهيد. راح قدام ربنا قال ربنا قال له ايه
هو بيقول لربنا علمت ماذا اتيتك العلم وعرفه نعمه كلها. قال فماذا فماذا فعلت فيها قال علمت العلم فيك. قال كذبت. قال علمت العلم فيه. قال كذبت. ربنا بيقول له انت كداب
علمته انه يقال عالم وقد قيل فليس لك اجرا عندي. اه جاهدت ليقال طب بس من غير صوت. يا جماعة بمناسبة كتب كتاب عاطف وعواطف الاخوة عاملين لكم شربات في
في الدرس فانت ممكن دلوقتي بس يعني خدوا من سكات يعني احنا مش قاعدين في فرح بجد ده احنا بنمسل عليكم. تمام؟ خدوه من سكات فعلمت ليقال ايه ؟ عالم وهتقيم. جاهدت ليقال شجاع وقد قيل انفقت
ليقال منفق وقد قيل. تزوجت ليه؟ عشان خاطر وقد حدس فليس لك اجرا انما تجوز ليه لله عز وجل. تكون النية لله وبالمناسبة تصعب او يصعب هذا الامر جدا عند اصحاب التجارب القديمة. لان هو بقى له تلات اربع خمس ست شهور او تلات اربع خمس ست
مين معها؟ لما ييجي يتجوزها هو بيتجوزها ليه ؟ عشان نفسه او عشانها مش عشان ربنا. عشان يحقق الاخلاص في هذا الامر امر صعب جدا عشان خاطر كده هذا الامر شديد السهولة ان شاء الله مع من؟ مع الجواز المحترم اللي هو بيقولوا عليه
جواز صالونات. تمام؟ لان عكس جواز صالون جواز ايه؟ شوارع. شوارع هي الناس تقول كده يقول لك انا ما بحبش جواز السنط وانت بتحب جواز الشوارع ايه ده هيقول لك انت ليه بتسميه جواز شواب؟ ما هو كده. طب بلاش جواز شوارع جواز الحرامية؟ طب
بلاش جواز الحرامية جواز العلاقات المحرمة ولا انت عايز تسميه ايه؟ جواز الحب والهيام يعني عايزني اعيش معه الجو هو جواز ضماد وجواز تاني جواز ايه؟ جواز الشوارع. لو حد عمله ارجو من الله عز وجل ان يغفر له ويتوب منه. تمام؟ لانه التاني بيبقى
كمان عامل كده وعمل حسابه ان هو يصلح غلطته. فعمل حسابه ان هو هيزبط في النص يعني. هو بس ايه يعني هو بس هيجي الصح. فلما بييجي الصح بينسى يتوب من القديم. بينسى يتوب من القديم. اكتر شيء
ممكن يكون ثقيل على القلب. ان تتوب من الذنب بعد ان ينفك عنك الاستطاعة على ادائه. صعب جدا ان هي تكون جميلة فتلبس ضيق وتظهر كل مفاتنها ثم تكبر وتكون امرأة عجوز
كيف تتوب عن ذنب فعلته من خمسة وعشرين تلاتين سنة فاتوا. اين حرقة الندم كيف تستحضر؟ صعبة صعوبة شديدة لذلك الحق وقت الذنب في سخونيته توب لله عز وجل لان شوية وهتلاقي نفسك مش عارف تندم. والنبي صلى الله عليه وسلم قال الندم توبة. والندم ركن من
اركان التوبة فاللي مش هيندم ما تابش واللي ما تابش هيتحاسب. الا ان يعفو الله عز وجل. الله عز وجل عنه ولكن صعب وصعوبة شديدة ان انت ينفك عنك الذنب ثم
اتوب منه. اسأل الله عز وجل ان يتوب علينا. لذلك لماذا تزوجت لله؟ النبي صلى الله عليه وسلم قال الاعمال بالنيات وانما لكل امرئ ما نوى. فانوي بزواجك هذا عفة. قربة طاعة
لله عز وجل. لتؤجر عليه. فلا تتزوج تتزوج لنفسك وانما تزوج لمن؟ لله عز وجل لله عز وجل. بالمناسبة وان تزوجت لله فستختار على اختيار مين بقى؟ على ما يحبه الله عز وجل. فمش هتروح
اختار فلانة ولا فلانة ولا فلانة هتروح تختار مين؟ اللي قريبة من ربنا. وفيها برضه الحاجات اللي انت بتحبها بس لكن فاظفر ذات الدين تربت يداك. فاظفر بذات الدين تربت يداك. واحد اتنين صدق طلب العفة وغض البصر
وهنا شيء مهم جدا يا شباب. هل الزواج حل لمسألة اطلاق البصر؟ هل الزواج حل لمسألة العادة السرية؟ هل الزواج حل لمسألة الدخول على المواقع؟ هل حل؟ اقسم بالله ما حل
امال هو ايه؟ هو شيء مساعد انما مش حل. مش حل. اللي ما بيغضش بصره بعد الجواز هتلاقيه ما بيغضش بصره عادي ادي اوضته. اللي عايز يعمل زنب هيعمله سواء كان متجوز او مش متجوز. الف مبروك يا جماعة عقبال عندكم. عقبال عندكم. الشربات بيتوزع بس
بنعمل مجال في تمام ان آآ والله شغل عالي الدعوة اه يا رب اللي بيتجوزها هيتجوز. اللي بيشرب ما هو شرب خلاص اللي بيشرب كفاية انه شرب انما اللي بيوزع يجوز. واللي بيشرب يتجوز يا رب. واللي بيوزع ومتجوز
يعني صد على اللي قدامك وبعد كده ابقى اتكلم. احنا ما نحبش نعمل مشاكل لحد يعني. المهم صدق طلب العفة. ان كثير من الشباب يقول لك عايزك اتجوز عشان خاطر اغض بصري. عايز اتجوز عشان خاطر انا مفتون. عايز اتجوز عشان خاطر. عايز اتجوز عشان خاطر آآ يتجوز وبعد ما يتجوز
نفسه لسه مفتون برضه. هو ايه الموضوع؟ الصدق. لم يكن هذا العبد صادقا في طلب العفة من الله عز وجل. لم تكن له هدف. لم تكن له هدف. لذلك لما لم تكن
له هدف وتوافرت آآ ظروف ينتهي فيها عن المنكر بشكل اسهل ما انتهى. ليه؟ لانه ما كانش عنده هدف ده اصلا. ما كانش هدفه اصلا ان هو يعمل كده اهو
انما هو كان بيوهم نفسه ان هو عنده مبرر لاطلاق البصر. فلما انقطع المبرر ظهر كذابا امام نفسه. لذلك انا بقول لك من البداية كن صادقا كن صادقا في طلب العفة كن صادقا في طلب الصلاح كن صادقا في غض البصر كن صادقا
النبي صلى الله عليه وسلم قال يا معشر الشباب تزوجوا. يا خالة يا معشر الشباب من استطاع منكم الباءة فليتزوج. ليه؟ قال فانها فانه اغض للبصر واحصن للفرج. اغض اي انه اعون فقط
هو اعون ولكن جزاكم الله خير. ربنا يجازيه خير يا رب. عقبال عندك يعني. ها فقط هو اعون ولكن هل هو يجعل انسان يغض بصره؟ لأ. ما يخلهوش يغض بصره. لذلك كن
صادقا اتنين تلاتة تكلف الحسن تكلف الحسن ايه تكلف الحسن دي؟ تكلف الحسن ان انت دخلت على زوجة هي ما تعرفكش ولا تعرف طبعك. احنا بنتكلم عن فترة كتب كتاب. ولا انت تعرف
طبعها يعني انت اتجوزتي واحد هو ما يعرفش طبعك. اذا هناك فرصة هناك فرصة لايه ان انت تدفن ما كان سيء من طبعك. لما جاء احدهم للنبي صلى الله عليه وسلم وقال اوصني
قال لا تغضب. قال اوصني قال لا تغضب. قال اوصني. قال لا تغضب. يعني ايه لا تغضب؟ هو في واحد مش هيغضب يعني؟ هيغضب طبعا ولكن لا تغضب يعني فمالك نفسك عند الغضب مرة واتنين وتلاتة واربعة وعشرة بعد كده هتلاقي نفسك بتعرف تتمالك نفسك
عند الغضب. انما ليس الامر كان ان انت لا تغضب ما تغضبش ما تزعلش. والا الدنيا اللي ايه الدنيا اللي ما فيهاش زعل دي فلذلك انا متجوز مسلا واحدة انا عصبي جدا جدا جدا في اول ما آآ اتجوزت
بقيت امسل قدامها ان انا مش عصبي. انا ما كنتش باصب على الصلاة في الجماعة. بقيت مواظب على الصلاة في الجماعة. انا ما كنتش آآ كتير مسلا في القرآن بقيت اقرأ كتير في القرآن او اواظب على وردي. هي تعرف شكل تاني غير الشكل اللي انا فيه ده؟ ما تعرفش. فده يكون سبب
وعون ان هي ان انا اغير شخصيتي ان انا اكون واحد تاني. بدل ما افضل اعمل حاجة يقوم ايه اللي حواليا يقولوا لي ايه انت مالك ما انت انت انت عملت حاجة انت بقيت احسن اليومين دول الكلمتين ما لهمش لازمة دول ايه اللي يحصل؟ هي تبقى شايفاك في ثوبك الجديد. فتكون اعون لك على
الثبات على هذا الثوب الجديد. هي ستظن انك على هذا الشكل وانت عارف ان هي تظن انك على هذا الشكل وتحافظ قدر المستطاع على هذا الشكل. طب ده يبقى لله ولا لها؟ ممكن يبقى كده وممكن يبقى كده. انما من احتسب ان يكون
هذا الزواج لله سيجعل هذا الشيء وهذا التصنع مطية لتزكية نفسك. كما قال صلى الله عليه وسلم استحي من الله حيائك من رجل صالح من قومك. انا عايز ابقى رجل صالح. اعمل ايه؟ امشي مع راجل صالح
لما امشي مع راجل صالح هتكسف اعمل حاجات قدامه. تمام؟ فاتعود ان انا ما اعملهاش بعد كده هتكسف ان انا ما صليش في المسجد هتكسف ان انا ما اعملش كزا. هتكسف ان انا اضيع وردي. هتكسف ان انا اضيع صلاة الفجر. هتكسف. فده تمرين عشان خاطر ابقى
كويس استحي من الله حيائك من رجل صالح من قومك. لذلك اجعل زوجتك هذه مرأة صالحة تصنع امامها الخير ومش تصنع وتقول انا بتصنع خلاص بقى اسكت خلاص ادفن. انت كده وحافز على الشكل ده وربي نفسك ان انت كده
وحافز على مستوى بن عليه. ابدأ صفحة جديدة مع نفسك. تلاتة. اربعة احذر من المخالفات. فان ما عند والله لا يؤتى من ما عند الله عز وجل لا يبلغ الا بطاعته. احذر من المخالفات. كثيرا
واحدة تجوز واحد او واحد يتجوز واحدة الاتنين زي بعض ما فيش فرق بينهم. تمام؟ بعد ما يتجوزوا ايه اللي يحصل؟ تلاقي بعض ظهرت عشان خاطر بعض الاهداف التي لا ترضي الله عز وجل. مثلا مثلا
يكون هو الولد ملتزم والبنت ملتزمة مثلا بس منهم من لسة في البداية او الاتنين لسة في البداية او الاتنين ما شاء الله لا قوة الا بالله بس في واحد ضعف في واحد اهله ضغطوا عليه. تمام؟ فتلاقيه عايز يجيبها معه وسط اهله مسلا
وهم عندهم اختلاط. طب هو بيقول لها كده ليه؟ عشان خاطر يحاول لها عنصر من العائلة بشكل سريع. عشان الام ترضى عشان الاب يرضى. عشان آآ خالتي ترضى. ما هي لازم تقعد مع
نجوز خالتي وولاد خالتي وبنات خالتي قاعدين. طب ما هو ده مش جوي. ده مش جوي. او العكس تبقى هي عايزة تجيب الولد عندها. فتقول له معلش لازم تكلم اختي وتسأل عليها في في العيد الكبير والعيد الصغير. ما انا ما
ما بتكلمش والله. ما بكلمش ما بكلمش بنات. مش هينفع. فتبقى هي بتوقعه او هو بيوقعها. يبقوا قاعدين في اجتماع زيارة والاذان يدن. ويبقى عايز ينزل يصلي فتقوم باصة له كده هو
يقوم قعد مكانه خلاص. ما هي صلاة الجماعة بقى فيها كلام يعني تمام؟ يقوم جايب بول على طول. وفيه تاني يوم ما لك بتبصي لي ليه؟ فيه حاجة لا كده تنفع ولا دي تنفع. الاذان بيدن يوم. يوم على طول في ساعتها خلاص الموضوع انتهى. الموضوع انتهى
انا نازل اصلي ده نزامي ده نزامي انه يكونوا وان كانت دي بعد الزواج بس نقولها في بيت متجوزين مع بعض في بيت واحد. بس الاب ابوها مدخن او ابوه مدخن. تمام؟ فيرضى ويكسف. لأ
انا مش عايزك ترضى وانا عايزك تتكسف انا عايزك تروح تقول لحماك شخصيا بالله عليك نفسي حضرتك ما تشربش سيجارة في البيت خالص. محرجة اوي اه اه بس العتاب عند الله عز وجل اكثر احراجا
طب هشربها في البلكونة معلش خش البلكونة بس من بلكونة الجاري مش من بلكونتي البلكونة دي تبع الشقة طبعا ما يقولوش كده يعني ولكن يقول لاخوه كده ويقول لاخوها كده. ومش هيحصل الا كده. عشان ما ينفعش يبقى في حاجة
غير كده في ناس واللهم لك الحمد الواحد حافظ على ده. الصنايعي اللي كان بيجي يشتغل قبل ما نتجوز مش مدخن. واللي كان المدخن ما بيشربش في الشقة ولو حصلت بمشيه ما بجيبهوش تاني. وما يكملش الشغل بس مش هيشرب سجاير في الشقة. ليه؟ انا اخشى ان ذنب يحصل في
الشقة اللي انا هعيش فيها فتكون مكان للمعصية. انما احنا عايزين ربنا يكرم ويبارك. لذلك احذروا من مخالفات احذروا من المخالفات. لا طاعة لمخلوق في معصية الخالق. لو الزوجة بثب بتحث على ذنب معين
او الزوج بيعمل التاني يقف بالمناسبة ممكن الطرف اللي تنازل شوية يزعل. يعني مسلا مسلا ممكن مسلا واحد يتجوز واحدة وبعد كده او واحدة تجوز واحد ايا كان. تمام؟ وبعد كده يقول لها ايه؟ آآ تعالي اقعدي عندنا في البيت
ويكون آآ مسلا جوز عمته وهو قاعد اخوه قاعد آآ جوز خالته قاعد وهي ما عندهاش النظام ده في البيت بتعمل ايه ؟ او عندها وما تعملش كده برضه. الرجال لوحدهم النساء لوحدهم. بعد فترة هنقع في الحرام
لان الاختلاط ده حرام. النبي صلى الله عليه وسلم قال الحمو الموت. مين الحمو؟ ها اه قريب قريب الزوج او اخو الزوج ما ينفعش. يعني موتي بس ما تقعديش مع اخويا. وفي نفس الكلام الناحية التانية
ان اختي واحدة ولها اخت. ما يبقاش فيه علاقة بين الراجل ده واخت مراته له علاقة له بتاع ايه انت اتجوزت دي؟ ما اتجوزتش اختها. ما لكش دعوة باختها. لذلك احذروا من المخالفات. خمسة كونوا صرحاء. هجري شوية بقى. كونوا صرحاء
واحد متجوز النهاردة عقد خليك صريح واحدة اتجوزت خليكي صريحة انا ما ما حبش الموضوع الفلاني. انا ما بحبش الشكل الفلاني. انا ما بحبش التعامل الفلاني. قولي له انا ما بحبش الموضوع الفلاني. انا ما بحبش
اروح الحتة الفلانية. انا ما بحبش كزا. انما تفضل عمال تاخد وتهضم. تاخد وتهضم. تاخد وتهضم. تاخد في مرة هتنفجر طب ما من البداية قل اللي بتحبه وما بتحبوش. من البداية كده انا ما بحبش ملح كتير. المرة اللي بعدها ملح كتير
ايه يا جماعة؟ ما انا قلت لك ان انا ما بحبش ملح كتير. مش تاكل وتسكت. تمام؟ هو حلو ان انت تاكل وتسكت بس انت مكمل. يعني هي لو عزومة
وخلصت ماشي انما انت حتكمل كده. فمش ضغطك حيرتفع. تمام؟ فما ينفعش. ما ينفعش دخلت محل انا ما بحبش الصوت العالي. لما يكون في مسلا حد واقف انا اللي اسأله. قولي لي عايزة ايه وانا اسأله. مسلا في راجل تبعه كده. في راجل
تبعه كده لأ او مسلا انت واحد دخل اشترى حاجة فاشترى حاجة وخلص وواقف بيحاسب انت معجبكيش انه عمل كلها ودي حاجة ما تعجبنيش انا كمان من غير ما يستشيرك. انت لك رأي. روحي قولي له انا آآ يا يا عاطف لي رأي
يعني ما تلغنيش. انت جايب حاجة. يا بنتي ده انا جايب بلوفر لنفسي. طب ما تقول اضحك علي. قل لي ايه رأيك؟ هقول لك جميل. تشتريه. يعني هي فرقت؟ اه فرقت
اعتبر وجودي جاي ده فضلا عن انها تكون حاجة في البيت. قل لي ايه قولي لي قل لي اه. ايه رأيك في ده؟ جميل ما شاء الله قوة الا بالله. حلو قوي. يمكن اقول لك جبنة زيه وكان وحش. يعني ويا عم كان حلو وجبنة اشتغل معنا مية وخمسين سنة. لكن اعتبر
وجودي اسمعها خد رأيها. لذلك خليكي صريحة من البداية قولي له وانت اسمع بعين الاعتبار تمام؟ وفي نفس الوقت خليك صريح وانت اسمعي بعين الاعتبار. ستة تغافل عن الهفوات. حاجة خلصت حاجة عدت. حاجة كانت بسيطة عديها مش كل حاجة
هتقف فيها احيانا بالزات الراجل بقى. يا عيني انا هكلمكم انتم بقى ها مش الكلام ده سر. احيانا انت عيني طول عمرك ما لكش لازمة في البيت. ده بينا وبين بعض ما حدش بياخد رأيك في اي حاجة. يعني اقصى حاجة حصلت لك
في حياتك ان هم سألوك انت ما قاسش رجليك كم عشان خاطر هنجيب لك شراب يا ريتها كانت جزمة يعني انت فاهم؟ ما فيش اصلا عمرك ما كان لك اي حاجة بتنزل تجيب العيش بس مسلا ترد على الانتركوم ترد على التليفون كده يعني. فمرة واحدة لقيت نفسك ايه انا
في واحدة فعارف انت شربت بريل وطلع لك دقن مرة واحدة كده وحسيت ان انت مش طبيعي وابتديت بقى ايه على الصغيرة وعلى الكبيرة. وايه وايه اللي حصل؟ واحكي لي عملت ايه؟ وانت عملت ايه؟ وايه اللي ايه يا عم في ايه
تتمرن علي بالراحة. بالراحة. يعني تغافل لما تلاقي حاجة صغيرة عديها. الحسن البصري يقول ما زال التغافل من فعل الكرام. الكريم بس اللي بيعدي. خل بالك. الكريم بيطلع والكريم بيعدي. لان هو كريم. الامام احمد يقول
رحمه الله تسعة اعشار حسن الخلق في التغافل. يعني لو حسن الخلق ده عشر حاجات تسع حاجات منهم التغافل. ان انت تعديها له خلص قالت كلمة ما لهاش لازمة اعمل نفسك مش سامع وعديها. انما لو سمعت لازم ترد وترد بادب. تمام؟ انما
تغافل عن الحاجات مش فارقة. ما دام حاجة بسيطة وتعدي. عشان خاطر كده هخش سبعة على طول رفقا بالقوارير. النبي صلى الله عليه وسلم قال رفقا القوارير يسمى النساء ايه؟ قوارير. يعني ايه قوارير؟ عارفين الازايز بتاعة العطر الرفيعة دي؟ دي لو محطوطة
عن مكتب كده وخبطتها كده وقعت على المكتب برضه هتتكسر. اهي النساء عاملة كده. طبعا ده كان ايامهم يعني احنا ان شاء الله هنتعامل على نفس الاصل لان هو ده دينا. يعني ولو تغيرت بعض الاشياء هنتعمد على الاصل. تمام؟ لان فعلا بجد
اغلب النساء قوارير فعلا. في حاجات اه بلاستيكية الصنع. انا عارف. ولكن اغلب النساء قوارير. اغلب النساء قوارير رفقا بالقولين. النبي صلى الله عليه وسلم قال رفقا بالقوارير. النبي صلى الله عليه وسلم قال وان كان حديس ضعفه الشيخ الالباني ولكن قال فيه ايه؟ ما اكرمهن الا كريم
وما اهانهن الا لئيم. هو عايز ضعيف. ولكن فعلا اي واحد يكرم ان معناه صحيح. اللي يكرم المرأة ده يبقى كريم. واللي يهينها يبقى لئيم لان هي اصلا ضعيف وانت قوام عليها. فليس من كرم الرجل ان يكون شديد آآ آآ مع فرفقا
بها فان الله عز وجل قد امرك ان تعاشرها بالمعروف. تمانية لكل عاقد انت ناقص القوامة انت ناقص القوامة. انت ناقص القوامة فما تفتكرش نفسك زوج كامل. لان انت لسة ما اخدتهاش في بيتك. لسه الاب هو
القيم القائم على جميع شؤونها. حتى جوازك انت شخصيا صح؟ فبلاش تحكمات زائدة بالله عليك. تسعة ازرعوا ما تحبون حصادا انت ناقص القوامة اه ورفقا اه وهتتغافل اه بس يا ريت رسالة لكم انتم الاتنين ازرعوا اللي انتم تحبوا حصادة بمعنى
كلام زوجي لي هو مش سيف لان هو اصلا ناقص القوامة ولكن ايه المشكلة لما ارضيه ايه المشكلة لما اسمع كلامه؟ ايه المشكلة لما اكرمه؟ ايه المشكلة لما كبره؟ بالعكس اللي انت بتزرعيه النهاردة دي اخلاقك اللي انت
اتربيتي عليها واحد اتنين ده اللي انت هتحتاجيه بكرة. واغشش دي النساء. اغشش النساء الرجل يحب ان يشعر انه اسد. واجب اهو فاشعريه بذلك هو والله ما اسد. وغلبان وعلى قد حاله وبيتضحك عليك بكلمتين. بس هو يحب كده ان ايه
العضلات دي هو اصلا وزنه اربعة واربعين كيلو. يعني بنت اختك اتقل منه. بس قولي له الكلمتين دول. اه خد قرار وقال له ايوة دي اقعد بجد كان حكمة ان انت خدت القرار الفلاني مع ان هو قرار عادي ان هو كان عطشان فشرب ماية عادي
اي حاجة في الدنيا ممكن تعمل كده. بس ايه قولي له الكلمتين دول. طبعا انا ببالغ ولكن ابحثي عن الاشياء اللي ممكن تعطيه فين مكانها. في نفس دلوقتي هغششكم انتم برضو المرأة تحب تسمع الكلام الحلو. وان كانت دي لها موضعها ولكن ما فيش مانع من ان انت
اجمل واحدة في العالم وانت ما اعرفش ايه والكلام ده. بس بلاش تبقى فيك. يعني في شباب بتأفور. يعني آآ يعني آآ مش عايز اقول بس ايه يعني ساعات بيبقى فيه واحد مأفورها قوي هي بتبقى فاهمة ان هو اصلا كده دمه تقيل اصلا. تمام؟ فمش للدرجة دي يعني. فازرعوا ما تحبون حصادا. الليلة
انتم عايزين تحصدوه بكرة ازرعوه النهاردة. منه ايضا بالمناسبة الهزار. فيه واحد ما بيهزرش مع مراته؟ ما فيش كلهم بيهزروا ولكن لو سمحت خليك محترم وانت بتهزر معها ولو سمحت خليكي محترمة. وانت بتهزري. يعني ايه؟ مش شرط تقول كلمة ايه
مسلا عين به مسلا طه ده. ما ينفعش. ما ينفعش. انت مسلا ما عرفش ايه ما ينفعش. بنتي اعقلي ها اعقلي ما ينفعش. ليس من الادب. ليس من الادب مطلقا. يعني ايه
بجد ولا بهزار وعلى فكرة اقل القليل تسمى شتيمة. يعني عين به طاء دي فاقل هي فاقل تبقى شتيمة. ما ينفعش. لا هزار ولا جد. وبالمناسبة انا ليه بقول لك كده بقى؟ هاقول للنساء يعني؟ ليه باقول لك كده؟ عشان خاطر
لو قال لي كده بالهزار هيقول لي كده في الجد. وما تزعليش ساعتها. تمام؟ وليه بقول لك كده؟ عشان لما تقول لها كده كتير لما تتنرفز هترد عليك بنفس الشكل
وما تقوليش ساعتها اصل هي اللي متربية. اصل ده دليل ان انت ما اتربتش. يعني لما تيجي تقول لي لأ مستحيل اقبل ان هي تعمل كده. انا مختار واحدة متربية يبقى انت
ما اتربتش. في زعل فالكلام ده ما يتقالش. مطلقا. واللي عمله ندم. واللي عمل الو حتى لو ما ندمش عشان اتعود عليه باصص للي ما عملوش ان هو حاجة كبيرة اوي. فما فيش مانع ان انت تكون حاجة كبيرة. في حاجة حاجة تفيدك
ازرعوا ما تحبون حصاد الاحترام والرحمة. عشرة لا يغلق عليكم باب ابدا. العاقد ليس له ان يغلق عليه باب ابدا. ما تفتحش عليه باب. مطلقا باستسناء باب العربية يعني انما الباب ابدا قاعدين في شقة قاعدين عند الاب وآآ قاعدين في اوضة في الصالون
وله باب ما اتقفلش. ليه ما عشان ما يتقفلش ؟ لانه يترتب على هذا الامر احكام شرعية مغايرة عن الاحكام الشرعية المترتبة على العقد اصلا فالتزم حدودك. حداشر تعاهد الخير
تعاهدوا على الخير انتم الاتنين. تعاهدوا على الخير. قراءة قرآن. حضور درس. حضور مجلس علم. قراءة كتاب مع بعض سماع سلسلة نفقة تعاهد الخير زوج تزوج امرأة هو عنده خير
كتير يعملوا ايه الحل؟ هي ما عندهاش الخير ده. دخلها معك فيه. العكس زوجة تزوجي زوج ما عندوش حاجات زي كده كتير. دخليه طب هي ما بتحبش او هو ما بيحبش شف ايه المناسب ودخله. ليه؟ لانه لو ما اشركتوش
ايش في همي سيحول بيني وبين همي. بمعنى واحد اتجوز واحدة وليس من همها الدعوة مثلا لو ما دخلهاش وسط الدعوة وهموم الدعوة والقراءة والعلم ومجالس العلم ايه اللي هيحصل؟ هي هتبعده عن الدعوة
وهتبعده عن العلم وهتبعده عن القراءة وعن القرآن غصب عنها. فدخلها انت احسن. والعكس لو واحدة تزوجت واحد ما لوش في القصة القصة دي هيعمل ايه ؟ لو ما دخلتوش هيبعدها. لان هم عايزين يحافزوا على تماسك معين. هو موهوم او هي موهومة
ان انت برة التماسك. اذا لازم امنعك عن ده بشكل لا ارادي. اه بالمناسبة انا بتكلم دلوقتي الطرف الاول والتاني. يعني لو انت لقيت نفسك لو واحد متجوز ولقى نفسه عايز يحجم مسلا زوجته عن الحتة اللي هو مش موجود فيها او هي متجوزة زوجها وما
والكلام ده بيجي لي كتير من اخوة كتير لان احنا بنقعد نرغي مع بعض يعني يقول لي ايه؟ زوجتي ما بتلمش العيال فما بعرفش اقرا فما بعرفش ازاكر فما بعرفش احفز قرآن فما بعرفش اسمع ما بعرفش
هي لو حريصة ان هو يتقدم هتلم العيال شوية. وهو برضو هيلم العيال شوية. هيتعاونا ولكن اهذا الخير؟ اسمحوا لبعض بده ما تبقوش ابواب مغلقة للخير. خليكم ابواب مفتحة للخير
ادفعوا بعض في الخير دفعا. ادفعوا بعض في الغير في الخير دفعا. وانا اعجب من رجل ودي قصة عندي منع زوجته من تحفيظ القرآن ليدفعها للعمل يعني انت منعت زوجتك ان هي تحفز تحفز قرآن عشان تروح تشتغل فاكرين
بقى المشكلة اللي احنا كنا في اللغة في الرؤية الشرعية الاهتمامات. ان الراجل ده كانت اهتماماته مادية وهي اهتماماتها دعوية كانت اكثر دينا منه هو ما اتقدمش. فلما اختارته تتعاقب طول عمرها. ليه
من عمل شيئا خيرا كان او شرا عوقب به او جوزي. ايا كان ايا كان لذلك تعاهد الخير نصيحة ساعدوا بعض اتناشر حج عشان خاطر انا عارف انا طولت عليكم ولكن
حسن الظن التمس لاخيك سبعين عذرا. طبعا سبعين دي يعني مش سبعين. ولكن التمس الاعذار. مرة واتنين وتلاتة مية حتى مش فارقة ولكن التمس الاعذار ما كانش قصدها كانت متنرفزة ما كانش قصده كان متنرفز ما كانش قصده كان مضغوط كان جاي ما اعرفش ايه كان متضايق كان
مشكلة كان لسه متكلم مع الصنايعي وحصلت فيه ميت حاجة ممكن تخليني اخرج عن طبعي لحظات. فلما اخرج عن طبعي قدامك او انت تخرجي عن طبعي المفترض ان احنا نتغافل عن ده ونلتمس الاعزار. تلتاشر الاخذ باسباب المحبة
ملحوظة هامة لكل الازواج. تلتاشر الاخذ باسباب المحبة. للمحبة اسباب. يجب ان تأخذ بها. اربع حاجات اربع حاجات تاخد بها تاخد بالاسباب دي عشان زوجتك تحبك او تاخدي بالاسباب دي عشان زوجك يحبك. واحد
الكلام انت تقول لها كلام حلو. فيه شخصيات ما بتعرفش تقول كلام حلو. تتعلم تقول كلام حلو. يقول لك انا حب في افعال لأ الحب مش بس افعال افعال واقوال ومشاعر وحاجات كتير قوي فاتعلم. اتعلم تقول هي بتحب تسمع الكلام ده وفي نفس الوقت هو
الرجل يحب يسمع بيحب يسمع كلام حلو. واحد الكلام. اتنين الهدايا. ان دي والتانية من الحب. جيب هدية ومش شرط تجيب الهدية اللي بتقطم مرتبك. بس ممكن تجيب هدية صغيرة. بس جيب. يعني
انا في كم واحد متجوز هنا؟ مسلا المتجوز يرفع ايده. بس ها؟ طب لو كل واحد من المتجوز ده النهاردة وهو مروح باتنين تلاتة خمسة جنيه جبت وردة بس. هتعمل ايه
فيلم عربي يعني فيلم عربي. طب اللي مش متجوز يقول لباباه ويسد ودانه بس يقول لبابا يعني ما فيش مشكلة. يعني ما فيش عادي. سمعت قبل كده كتير. تمام خليه يجيب وردة ايه اللي هيحصل؟ هي هتحس ان ايه ده؟ الله! آآ هو في حاجة؟ هي اولا
لان انت مش متعود تمام انما لو كان ده ديدنك هتحبك جدا. وفي نفس الكلام برضه انت اعملي نفس الموضوع. مش كل هدية تجيبيها لي تكون ما بين الحلل والكسرولات يعني مش شرط تكون دي هدية. يعني ممكن تجيبي لي هدية برة الطبيخ. ممكن تجيبي لي هدية آآ اي حاجة
محفزة سلسلة مفاتيح. فيه واحدة مسلا لو تقول كده تقول لك ايه انا جايبة له فلان وفلان وفلان هدايا اهي خلاص مش مكفيينه مكفيين بس هدية علامة من علامات المحبة. تلاتة الخدمات قضي لي خدمات
ولا للعاقد لان الزوج لازم غصب عنك تعمل الموضوع ده انت مش هتتكرم ولكن انا بتكلم عن الذوق العاقل اعمل اي حاجة انزل ادفع فاتورة نت حاسبها عليها ما تقلقش. تمام؟ آآ رح صلح ما اعرفش ايه. حوصلك
النهاردة للايه ؟ حاجة انت مش رايحها اصلا ومش على سكتك. بس يعني كده خدمة. تمام؟ هي هتحس بقيمة الشخص في نفس الوقت مع الزوجة تحصل ازاي دي اما هي محتاجة تفكر مش هفكر لكم في كل حاجة. اخيرا اللمس ودي مش
فيها والناس ما بتتوصاش. واحد الكلام اتنين الهدايا تلاتة الخدمات اربعة اللمس. اخر نصيحة لعاطف وعواطف وهي شديدة شوية فسامحوني عليهم. كونوا حكماء. ان وجدتم ان الامر يستحيل فلا داعي
الى المجازفة وان وجدتم العيوب محتملة فاعلموا انكم في دار طبيعة كمالها ناقص كونوا حكماء. لو لقيتوا نفسكم مستحيل ما فيش مشكلة ان احنا ننفصل طب هيبقى اسمها مطلقة مطلقة مش مهم مش عيب. ما فيش اي مشكلة. اكون مطلقة احسن ما عيشتي وعمري تعيسة
واكم ما رأينا اتطلقي يا بنتي اتطلقي يا بنتي اتطلقي يا بنتي اتجوزت اتطلقي يا بنتي خلفت اتطلقي يا بنتي خلفتي التاني وبعد كده الو انا اتطلقت. طب ما احنا قلنا الكلام ده من خمس ست سنين
وزلمني وما بيدينيش النفقة ومبهدلني ومدارس العيال والاولاد. ما هو الراجل بطبعه شحيح وبخيل. وانا ما رأيته في حياتي الا حالة واحدة طلق وفضل مراعي. واحدة. واحدة. اللي اتطلق وفضل
راعي وولاده واحدة بس. وارجو ان يداوم. غير كده اغلبهم طلعوا في الاخر سامحوني الدال باع ابنه او بنته. لذلك كونوا حكماء. كونوا حكماء. دول اربعتاشر نصيحة لعاطف وعواطف مضطر ان انا اقول العناوين عشان خاطر اختم القضية دي تماما بس هقول عناوين فقط. دي نصائح لمن لبابا عاطف وعواطف
ودي بقى ايه كل عاطف فيكم او كل عواطف فيكم ممكن تقص وتبعتها واتس اب كده يعني الرسالة لبابا وماما لان انا بتكلم على لسانكم عشان احيانا بتحصل مشاكل. واحد اديني فرصتي. اديني فرصتي. احيانا بيعقد عقد
كتابه وما فيش مكالمات في التليفون وما فيش خروج. ايه يا عم في ايه! انت جاي تطلع عقدك يا علي! لأ دي زوجة دي زوجتي. فاديني فرصتي لكي يؤذى بيننا وكي ينمو الحب بيننا. عندي اربع حاجات كلام وهدايا وخدمات ولمسة عايز اخلص. عايز الحب يكون موجود بينا وبين بعض. فالدين
اديني فرصتي اللي هي كي ينمو هذا الحب. واحد. اتنين لا تتدخل في كل شيء. ده الكلام لمين؟ للاب والام مش كل حاجة بتتدخلوا فيها. مش كل حاجة تكون اختياركم. هستفيد من خبراتك. بس مش كل حاجة كل حاجة انت
اوضة النوم اللي يبقى لونها والعفش يبقى لونها والمكان يبقى ما اعرفش ايه وحط لي هنا الترابيزة عشان خاطر ما اعرفش ايه والبدلة بدلة كمان بدلة كل حاجة تدخل مش ممكن مش كل حاجة تتدخلوا احنا بنبني بيت ينفصل عن هذا البيت اللي انتم عايشين فيه. فما تجيش تبني عندي
اتنين تلاتة هي امرأتي كما هي ابنتك وهو زوجي كما هو ابنك احيانا بيستخسر الاب ان بنته ترضي جوزها. بيغير يعني. واحيانا الام بتستخسر اوي وبتغير ان ابنها يرضي مراته. فبيغير فبالله عليكم مش وقت غيرة لان دي بتفسد البيوت. خمسة اربعة
اجعلوا لهم خصوصية. عارفين الاب آآ انا عايز الاباء يسامحوني والامهات يسمعوني. امهات بالزات لان هي اغلب بتيجي عن طريقهم. تمام؟ آآ ما لك؟ في ايه؟ انت زعلان؟ انت متضايق؟ هي زعلتك؟ ردت عليك وقالت لك ايه؟ اوعى
تكون عملت زي المرة اللي فاتت ايه يا حاجة فيه ايه ؟ انت ما لك اصلا؟ طبعا ما تقولش كده. بس ده جوة نفسك يعني. انا باقول لك ان ابنك جوة نفسه بيبقى بيقول دي
بجد ابنك جوة نفسك بيبقى بيقول ما لكيش يا ماما دعوة. حاجة بيني وبين مراتي انت فوق دماغي وحزائك فوق دماغي بس دي حياتي. فلو سمحت ما تدخريش فيها. عشان خاطر كده. رقم خمسة امنعوا بنتكم وابنكم عن
عن المشاكل. النقطة دي مهمة جدا يا جماعة. لما تلاقي ابنك جاي يحكي لك عن مشكلة تخص البنت قولي له لو سمحت ما تاخدش رأيي. ما تتكلمش ما تقوليش عيب موجود في مراتك. ما تقوليش عيب موجود في مراتك. يا ماما انا عايز اخد رأيك او يا بابا انا عايز اخد رأيي. ما تتكلمش
امشي معي خد رأي اي حد تاني. يعني اخد رأي حد في عيلتنا؟ لأ برضو. كانوا بيعلمونا كده. عيوب مراتك لك. ومميزة للناس كلها. علمي ابنك وعلمي بنتك ما تتكلميش عن مشاكل. بنتك جاية تقول لك مشكلة. طب ما هي هتقول
ما تقولكيش تيجي واحدة صاحبتها مش متجوزة تحكي الموقف او تبعت للنت لحد تبعت اي حاجة على الاسك اي حاجة ليه اعتياد السؤال عن المشاكل يخليهم بيحلوا مشاكلهم برة. طب هي مش عارفة تحل مشكلة تتعلم ازاي
تقولي لها ارجعي لزوجك يحلي معه مشكلة. مش هينفع لازم ترجعي. مش هينفع اتربينا على كده يا بنتي. حلي مشكلتك مع جوزك. حلي مشكلتك مع مراتك من غير ما احكي لي لو اتعود الزوج ان هو يحكي كل مشكلة عشان يتعلم برة واحد. عمره ما هيتعلم اتنين
عمره ما هيتبطل يتكلم عن مراته برة. تلاتة مش صورة مراته او صورة الزوج هتبقى وحشة قدام كل اللي هو استشيرهم. اربعة دول الشخصيات اللي بيستشيرهم هيبقوا هم الشخصيات المحركة لحياته. مين يرضى كده
هو اللي جاب خبرة ده جابها من ايه؟ من الممارسة. ردي بنتك او ردي ابنك للممارسة. بس نستشيرهم عايزين نستشير حد. نستشير حد من اهل علم نستشير حد من اهل الخبرة من غير ما ننسب المشكلة لنفسنا. انما كل شوية اروح لامي اقول لها زوجتي عملت اعمل ايه
ومش عايزها تكرهها مش مخية او نفس الكلام الناحية التانية عشان خاطر كده لما بيحصل مشكلة بعد الجواز وترجع تيجي تقول لك ايه سيبي وتعالي لي وانا اجيب لك سيد سيده. ليه؟ لان سامحوني في الكلمة في اللفظ لانه متعري من ايام العقد. فهي مش
اصلا. خمسة امنعوا بنتكم وابنكم عن الحديث عن المشاكل. ستة انصحوهم لقضاء حوائجهم. يعني ان كل يوم خروج ومصاريف كل يوم خروج ومصاريف كل يوم خروج ومصاريف. وانت عارف ان الخروج ده والمصاريف دي والهدايا دي تؤثر على سرعة الزواج. انصحوهم
ما تسيبهمش للدرجة دي لوحدهم. سبعة لا تأمن بشكل سازج. الكلام لابو البنت ابو عواطف. ما تأمنش بشكل سازج ما يتقفلش عليهم باب. ما تقوليش بنتي متربية والولد ابن ناس واصحاب دين. ما تأمنش بشكل سازج مطلقا
فيسدل عليهم ستار ابدا. تمانية والاخيرة لا تقارن بين اثنين. ما تقارنش بين مرات ابنك دي ومرات ابنك مراتك ابنك ده ومرات ابنك ده ولا تقارن بين زوج بنتك ده وزوج بنتك ده ولا العكس
ولا العكس وما تقارنش بينك وبين نفسك وما تقارنش قدام ولادك فضلا عن ان انت تقارن قدام اللي بيتقارن بينهم اصلا ما تقارنش. بالمناسبة نختم بها دي. مقارنة بين الافراد اكبر دليل على ضعف الشخصية
المقارنة بين الافراد اكبر ضياع ضعف الشخصية. اللي ده يلاقي نفسه بيقارن بين اتنين. تمام؟ خصوصا لما يكون الاتنين في مكانات مختلفة ما ينفعش واحد ياخد مكان التاني تمام حتى لو نفس الوزيفة اكبر دليل على ضعف الشخصية. انه مش قادر يمسك نفسه اصلا مش قادر يمسك نفسه ان هو ما يعملش حاجة غلط. مع ان هو زات نفسه لو اتكلمناه
هيقولوا مقارنة غلط. فده اكبر دليل ان هو ما بيعرفش يمسك نفسه. اربعتاشر نصيحة لعاطف له عواطف وتمن نصايح طولت عليكم جدا النهاردة بس كان نفسي اقفل آآ النهاردة آآ هذه القصة اللي امتدت معنا يمكن اربع اربع مرات حنرجع
لحديسنا نفس الحديس في قصتنا اتنين من المرة اللي جاية. اسأل الله عز وجل ان يوفق كل من آآ لم يتزوج لزواج صالح يرضي الله عز وجل واسأل الله عز وجل ان يوفق كل من يتزوج في حياته الشخصية وان وجدت في نفسك عيب او في زوجتك عيب او انت لو وجدتي في نفسك عيب او في زوجك عيب ابحثوا
عن الحل دايما فكروا بنفسية الحل ما تفكروش بنفسية الانتقام او نفسية البتر او للحلول البتر ده بيبقى اخر الحلول شوفوا ايه اللي ممكن يتحمل من اللي لا يستطاع فيه اي تحمل؟ شوفوا ايه اللي ممكن يرضي ربنا سبحانه وتعالى وتعاونوا عليه وتعاونوا على البر والتقوى ولا
التعاون على الاثم والعدوان طولت عليكم اشوفكم يوم السبت الجاي ان شاء الله بعد صلاة العشاء. جزاكم الله خيرا. سبحانك اللهم ربنا وبحمدك اشهد ان لا اله الا انت استغفرك واتوب اليك